# data[].attributes.attachment_link.readable_text
Juho haluaa puhua omista kipeistä kokemuksistaan metamfetamiinin eli shabun, icen tai crystal methin kanssa, jotta kukaan muu ei koskisi aineeseen ikinä. Yhdysvalloissa, Australiassa ja Aasiassa yleinen huume on Juhon mukaan silkkaa myrkkyä, joka oli vähällä tuhota hänen elämänsä.

Mainos (uutinen jatkuu alla)

Puolen vuoden päivittäisen käytön jälkeen Juho laihtui 18 kiloa, menetti kaksi hammastaan ja hänen sydämensä pysähtyi. Kropan ylikuumeneminen ja sydämen hakkaaminen järjettömällä voimakkuudella oli liiankin tavallista.

Kristallimainen metamfetamiini
Huume tunnetaan englanninkielisessä maailmassa crystal methinä. Sen katunimiä ovat myös crystal, ice, glass ja crank. Aasiassa esimerkiksi shabu.

Suomessa huumausaineella ei ole vakiintunutta nimeä, koska ainetta on ollut markkinoilla toistaiseksi niin vähän. Jauhemaista metamfetamiinia sen sijaan liikkuu Suomessa yhä enemmän sekä sellaisenaan että perinteisen amfetamiinin seassa. A-klinikan mukaan moni käyttäjä välttelee metamfetamiinia sen koukuttavuuden ja vaarallisuuden vuoksi.

Metamfetamiinia ja sen kristallimaista versiota valmistetaan monista lääkeaineista tutuista efedriinistä ja pseudoefedriinistä. Lisäksi valmistukseen tarvitaan jodia ja punaista fosforia.

Kristallimuotoista metamfetamiinia käytetään eniten Yhdysvalloissa ja Australiassa, jossa aineen katsotaan aiheuttaneen suoranaisen epidemian.

Euroopassa käyttö on laajinta Itä-Euroopassa. Lisäksi esimerkiksi Norjassa ja Saksassa takavarikot ovat kasvaneet viime vuosina huimasti.

Juhon ja lasipiipusta nautitun metamfetamiinin tarina alkaa skootterin selästä.

"Olla jumala, valtias, presidentti, kuningas"

- Istuin tietokoneellani kotikaupungissani täällä Suomessa ja mieleeni tuli ajatus "nyt on pakko päästä vittuun täältä". Muistan ajatelleeni, että menen paikkaan, jossa voin olla auringossa, juosta rannalla ja laittaa itseni hyvään psyykkiseen sekä fyysiseen kuntoon. Ostin liput ja seuraavana päivänä lensin Kaakkois-Aasiaan, Juho kertoo.

Juho vietti tavallista turistin elämää vajaat neljä päivää. Neljännen päivän iltana hän asteli paikalliseen baariin, tilasi juoman, katseli ympärilleen ja alkoi puhua vieruskaverilleen hetken mielijohteesta: you have any ice?

- Kävelimme hänen asunnolleen, hän laittoi musiikin soimaan ja alkoi väsäämään. Muistan tarkasti, mikä musiikki soi kyseisessä asunnossa, kun otin ensimmäisen kunnon "hitin" ja myös sen, että tuuletin ei voinut olla päällä, koska se olisi sammuttanut liekin. Tämä oli se hetki, jolloin jäin koukkuun ja pahasti.

Huumetta ensimmäistä kertaa kokeiltuaan Juho koki, ettei kukaan hänen ystävistään tai tutuistaan voinut ymmärtää elämästä mitään. Vain aineen käyttäjät pystyivät todella käsittämään, minkälaista oli olla olemassa.

- Otin moottoripyörän alleni, vain sortsit jalassa, ei kypärää, ei kenkiä, ei mitään muuta kuin täysin "maailman kuningas -tunne". En tiedä kuinka kauan ajoin, ajoin koko ajan ylin vaihde päällä, näin kaiken "oikein" eli ohitukset muista liikenteessä kulkevista, kuulin kaiken "oikein" ja muistan, että huusin kurkku suorana samalla kuin ajoin ja samalla nauroin. Se on sanoinkuvaamaton tunne, olla jumala, valtias, presidentti, kuningas.

"Absoluuttinen vainoharhaisuus on icen pahin seuraus"

Seuraavien kuukausien aikana Juho käytti iceä yötä päivää. Himo aineeseen oli jatkuvaa ja kaikki muut aiemmin tärkeät asiat ja ihmiset katosivat ajatuksista.

- Ainoa asia, joka oli olemassa oli höyrystäminen, sen jälkeinen tunne ja seuraava hit.

Ja höyrystäminen, se olikin omanlaistaan taidetta. Piipun lasi ei saanut olla liian kuuma, koska muuten hentoinen lasi särkyisi. Toisaalta se ei saanut olla liian kylmäkään, sillä silloin kristallit kovettuisivat. Jokainen yksityiskohta liekin väriin ja kokoon asti oli merkityksellinen.

- Uudestaan ja uudestaan sama proseduuri, jopa minuutin tai kahden välein.

Euforian ja syvän ymmärryksen rinnalle alkoi hiljalleen hiipiä toisenlaisia tunteita ja oireita. Kun Juho viilensi itseään "yli-tiloissa" suihkun alla, hän kuvitteli kuulevansa musiikkia veden virratessa viemäriin. Myös vainoharhat vyöryivät päälle.

- Joskus vaihdoin hotellia viiden päivän aikana viisi kertaa, koska minua seurattiin. Absoluuttinen vainoharhaisuus on icen pahin seuraus pitkän käytön jälkeen. Jokainen ihminen on kiero poliisi, vasikka, rotta, you name it ja jokainen ihminen haluaa sinusta jollain kieroutuneella tavalla jotain.

Samaan aikaan kun Juhon mieli hajosi, alkoi myös kroppa oireilla. Juhon pisin uneton kausi kesti viisi vuorokautta, hän laihtui vajaat parikymmentä kiloa ja menetti hampaitaan paitsi huumeen takia myös siksi, että korvasi ruoan sokeripitoisilla juomilla.

- Sydämeni pysähtyi ainakin kerran, keuhkoni lakkasivat toimimasta, olin sinä päivänä polttanut erittäin paljon ja myös syönyt kiteitä, koska en löytänyt piippua.

"Pitkän käytön jälkeen elämästä ei ole mitään jäljellä"

Itsensä ja läheistensä hämmästykseksi Juho tappeli icestä eroon. Hän ei halua kertoa missä, miten ja milloin, ettei hänen henkilöllisyytensä paljastuisi.

Se, ettei hän enää asu Kaakkois-Aasiassa, auttaa oleellisesti aineesta erossa pysymisessä.

- En tiedä, miten reagoisin nyt, jos edessäni oli gramma puhtainta "metaa", pelti ja stendari. Luultavasti imisin kaiken keuhkoihini. Vielä vuosi käytön lopettamisen jälkeen näin lähes joka yö unia, että poltin, mutta nyt en enää uneksi siitä.

Juho on ehtinyt kokeilla elämänsä aikana valtaosaa niin sanotuista perinteisistä huumausaineista ja pitää metamfetamiinia jopa puhdasta oopiumia voimakkaampana.

- Sanoisin, että pitkän käytön jälkeen elämästä ei ole mitään jäljellä, ei mitään. Missään nimessä en suosittele kyseistä myrkkyä kenellekään, Juho päättää.
*) Juhon nimi on muutettu.

# data[].attributes.attachment_link.title
Juho koukuttui kauhuhuumeeseen - vakava varoitus muille Aasian-matkaajille

# data[].attributes.attachment_link.description
Juho haluaa puhua omista kipeistä kokemuksistaan metamfetamiinin eli shabun, icen tai crystal methin kanssa, jotta kukaan muu ei koskisi aineeseen ikinä. Yhdysvalloissa, Australiassa ja Aasiassa yleinen huume on Juhon mukaan silkkaa myrkkyä, joka oli vähällä tuhota hänen elämänsä. Mainos (uutinen jatkuu alla) Puolen vuoden päivittäisen käytön jälkeen Juho laihtui 18 kiloa, menetti kaksi hammastaan ja hänen sydämensä pysähtyi.

# data[].attributes.attachment_link.readable_text
Vahvan euforian tunteen tuottava huume on esimerkiksi amfetamiiniin verrattuna koukuttavampaa ja elimistöä vaurioittavampaa. Lisäksi kristallimuodossa huume on usein huomattavasti jauhemaista metamfetamiinia vahvempaa.

Mainos (uutinen jatkuu alla)

- Amfetamiiniin verrattuna kristallimainen metamfetamiini on neurotoksinen eli se tuhoaa aivojen neurosoluja enemmän kuin kaksi muuta, tiivistää johtava ylilääkäri Kaarlo Simojoki A-klinikkasäätiöstä.

Simojoen mukaan kristallimainen metamfetamiini on käytännössä hermomyrkky ja sen pidempiaikainen käyttö saattaa johtaa eriasteisiin aivovaurioihin ja esimerkiksi Parkinsonin taudin kaltaisen tilan puhkeamiseen.

Aine on käyttäjän kannalta hankala myös siksi, että se koukuttaa hyvin nopeasti. Huume läpäisee poikkeuksellisen nopeasti veren aivoveriesteet, joiden on tarkoitus estää haitallisten aineiden pääsy verenkierrosta aivosoluihin.

Mainos (uutinen jatkuu alla)

- Addiktiopotentiaali on kova, sillä aine kolahtaa voimalla ja kun vaikutus sitten loppuu äkisti, ovat vieroitusoireet erittäin hankalat, Simojoki kuvaa.

Seurauksena "metamfetamiinisuu"

Huume tuhoaa nopeasti myös käyttäjänsä ulkonäön. Metamfetamiini vie näläntunteen ja käyttäjä kuihtuu nopeasti. Lisäksi aine aiheuttaa tuhoja suussa.

- Kristallimaista metamfetamiinia käytetään maailmalla paljon polttamalla. Huume muuttaa suun happamuutta, mikä vaurioittaa hampaita pahoin, Simojoki sanoo.

Lisäksi tuhoja suussa aiheuttaa se, että käyttäjät kirskuttelevat hampaitaan ja se, että aine kuivattaa suuta.

Huume on erityisen vaarallinen myös psyyken kannalta. Käyttö johtaa helposti psykoosiin, joka saattaa jäädä pysyväksi.

- Joidenkin raporttien mukaan jopa kymmenen prosenttia metamfetamiinipsykoosiin sairastuneista ei siitä enää parane. Tämä tekee aineesta kaikkinensa hankalan, Simojoki kuvaa.

Huume myös purkaa seksuaalisia estoja, mikä altistaa käyttäjät suojaamattomalle seksille ja siten sukupuolitaudeille.

Murros stimulanttikulttuurissa

Suomessa käytettiin pitkään lähinnä pelkkää amfetamiinia, mutta Simojoen tuntuman mukaan suomalaisessa stimulanttikulttuurissa on käynnissä murros.

- Meillä on tapahtumassa samankaltaistumista muun maailman kanssa, sillä amfetamiinin rinnalle ovat nousseet metamfetamiini ja amfetamiinia vahvemmat muuntohuumeet.

Metamfetamiinin kristallimaisen muodon tulemiseen terveydenhoidon ammattilaiset ovat jo alkaneet valmistautua, sillä sitä liikkuu muiden Pohjoismaiden markkinoilla.

- Saa nähdä, tuleeko aine meille pysyvämmin, vai onko kyse jatkossakin yksittäisistä eristä.

Jos aine juurtuu Suomeen, se asettaa terveydenhuollolle jälleen uusia haasteita, sillä käyttäjien hoito vaatii uusia käytäntöjä.

- Vaikka tämäkin aine on jo maailmalla tuttu, meidän tulisi hakea hoidosta käytännön kokemuksia esimerkiksi muualta Pohjoismaista, Simojoki sanoo.

# data[].attributes.attachment_link.title
Kuvat: Tällaista tuhoa tekee Suomessa havaittu kauhuhuume

# data[].attributes.attachment_link.description
Vahvan euforian tunteen tuottava huume on esimerkiksi amfetamiiniin verrattuna koukuttavampaa ja elimistöä vaurioittavampaa. Lisäksi kristallimuodossa huume on usein huomattavasti jauhemaista metamfetamiinia vahvempaa. Mainos (uutinen jatkuu alla) - Amfetamiiniin verrattuna kristallimainen metamfetamiini on neurotoksinen eli se tuhoaa aivojen neurosoluja enemmän kuin kaksi muuta, tiivistää johtava ylilääkäri Kaarlo Simojoki A-klinikkasäätiöstä.

# data[].attributes.attachment_link.readable_text
Paitsi voimakkaita laskuja, metamfetamiini on aiheuttanut Sonjalle myös poikkeuksellisen intensiivisiä nousuja.

- Amfetamiinista tulee skarppi ja kylmän viileä olo. Metamfetamiinista tulee lämpimämpi, euforisempi, innostuneempi ja rakastuneempi olo, Sonja vertaa omia kokemuksiaan.

Kaikki eivät tietenkään koe metamfetamiinia samalla tavalla, mutta vainoharhaisuus, sekavuus ja amfetamiinia voimakkaammat sivuvaikutukset ovat saaneet Sonjan jättämään metamfetamiinin rauhaan muutamien kokeilujen jälkeen.

Vain yhden kerran Sonja on kokeillut metamfetamiinia kristallimuodossa. Kerta ei juurikaan poikennut toisista, koska Sonja tiesi, miten huumetta tuli annostella.

- Kristallimuotoisten aineiden suurin ongelma on kenties se, että käyttäjät ovat tottuneet jatkettuun jauheeseen. Joskus ihmiset ovat luulleet saaneensa jatkettua ja sitten aine onkin ollut vain murskattua kristallia. Jotkut ovat valvoneet monta päivää ja pää on mennyt todella sekaisin, ihan psykoosiin asti.

Metamfetamiini

Synteettinen stimulantti, joka muistuttaa Suomessa toistaiseksi suositumpaa amfetamiinia, mutta on tätä vahvempaa ja addiktoivampaa.

Suomessa metamfetamiinia on käytetty sotien aikaan, jolloin se tunnettiin pervitiini-nimellä. Pervitiiniä käytettiin rintamalla antamaan sotilaille ylimääräistä vauhtia ja energiaa. Sen vahingollisuus huomattiin pian sodan jälkeen ja se katosi Suomesta useiksi vuosikymmeniksi. Nyt metamfetamiinia takavarikoidaan Suomessa jälleen säännöllisesti.

Metamfetamiinia myydään Suomessa yleensä jauhemaisessa muodossa, jolloin huumetta on voitu jatkaa muilla aineilla reilustikin. Lisäksi jauhemaista metamfetamiinia on usein tavallisen amfetamiinin seassa, jolloin metamfetaaminia saatetaan käyttää vahingossa.

Metamfetamiinin harvinaisempi muoto Suomessa on kristalli, joka tunnetaan englanninkielisessä maailmassa crystal methinä. Sen katunimiä ovat myös Crystal, Ice, Glass ja Crank.

Suomessa kristallimaisella metamfetamiinilla ei ole vakiintunutta nimeä, koska ainetta on ollut markkinoilla toistaiseksi niin vähän. Siihen saatetaan viitata lempinimillä kristalli ja ice.

Tulli on takavarikoinut kristallia vähäisiä määriä viimeisen vuoden aikana. A-Klinikkasäätiön mukaan ilmiö on Suomessa uusi.

Kristalli on aiheuttanut suoranaisen epidemian Australiassa ja esimerkiksi Yhdysvalloissa se on myös hyvin yleinen huume. Yhdysvalloissa käytön yleistymistä vastaan on kampanjoitu raflaavilla kampanjoilla, joissa esitetään kuvia siitä, miten ihmisten ulkonäkö muuttuu huumeen käytön myötä.

Metamfetamiinia ja sen kristallimaista versiota valmistetaan monista lääkeaineista tutuista efedriinistä ja pseudoefedriinistä. Lisäksi valmistukseen tarvitaan jodia ja punaista fosforia.

Metamfetamiinin valmistus on melko yksinkertaista ja sitä voidaan valmistaa myös kotioloissa. Siihen liittyy kuitenkin suuria riskejä, sillä prosessissa syntyvät kaasut ovat hyvin räjähdysherkkiä.

- Tutuillani oli käynyt niin, että he olivat kolme päivää nukkumatta nuuskattuaan kristallimetaa yhden viivan verran. Päivien aikana he jahtasivat asunnossaan pölypalloja ja luulivat niitä jonkinlaisiksi valvoviksi roboteiksi, Sonja kertoo.

Puhtaan kristallin ja jauheen välillä voi olla kymmenkertaisia eroja annostelussa. Siksi tietämättömyys voi olla hengenvaarallista.

- Jos tilannetta vertaa alkoholiin, niin kuvitellaan vaikka, että luulet juovasi yhden kaljan, mutta siinä yhdessä kaljassa olisikin 10-15 annosta alkoholia, Sonja vertaa.

Kokaiinia vai kofeiinitabletteja?

Nykyisin Sonja pelaa huumeiden kanssa vajaat kymmenen kertaa vuodessa, ja silloin listalla on lähinnä lsd:tä tai sieniä. Satunnainen käyttö on Sonjan mukaan hänen omassa tuttavapiirissään yleistä.

- Esimerkiksi stimulantteja ennemminkin harrastetaan kuin että niihin olisi kehittynyt vahva riippuvuus. Monet vetävät piriä viikonloppuisin pelkkänä bilehuumeena. Sen sijaan lääke- ja subutex-riippuvaisia on enemmän.

Huumeiden käyttöä on osittain lisännyt nettikauppa: enää aineita ei tarvitse ostaa hämyisistä asunnoista, vaan se onnistuu omalta kotisohvalta. Lisäksi suomalaiset eivät ole valtavan uskollisia yhtä päihdettä kohtaan, vaan niitä kokeillaan lomittain ja päällekkäin.

- Kaikkea sitä, mitä löytyy esimerkiksi Silkkitieltä [suomalainen nettihuumekauppa] ja muista nettikaupoista, löytyy kadultakin. Perinteiset huumeet ovat kuitenkin yleisempiä kuin tutkimuskemikaalit tai muuntohuumeet. Juuri nyt esimerkiksi tuntuu, että kokaiinia ja heroiinia olisi tarjolla joka nurkan takana.

Viranomaisiin ja heidän tiedotukseensa Sonja suhtautuu melko huvittuneesti. Huumeyhteisössä kiertää tarinoita poliiseista, jotka ovat luulleet kofeiinitabletteja kokaiiniksi ja vedessä lilluvia ruoantähteitä päihdyttäväksi lakka-kemikaaliksi.

- Käyttäjiä se ei tietysti haittaa, että viranomaiset ovat niin pihalla.

Taistelu huumeita vastaan on, ainakin nykyresursseilla, Sonjan mielestä turhaa.

- Vaikka kuinka iso lasti saataisiin kiinni ja riemuittaisiin siitä, että nyt nämä aineet eivät päätyneet katukauppaan, asian merkitys käyttäjille on käytännössä olematon. Rajan takana odottaa aina se seuraava lasti, joka ei jää kiinni, Sonja sanoo.

# data[].attributes.attachment_link.title
MTV:n erikoisraportti: Sonja kertoo - tältä kauhuhuumeen käyttö oikeasti tuntuu

# data[].attributes.attachment_link.description
Paitsi voimakkaita laskuja, metamfetamiini on aiheuttanut Sonjalle myös poikkeuksellisen intensiivisiä nousuja. - Amfetamiinista tulee skarppi ja kylmän viileä olo. Metamfetamiinista tulee lämpimämpi, euforisempi, innostuneempi ja rakastuneempi olo, Sonja vertaa omia kokemuksiaan. Kaikki eivät tietenkään koe metamfetamiinia samalla tavalla, mutta vainoharhaisuus, sekavuus ja amfetamiinia voimakkaammat sivuvaikutukset ovat saaneet Sonjan jättämään metamfetamiinin rauhaan muutamien kokeilujen jälkeen.

# data[].attributes.attachment_link.description
Kemiallisia unelmia. 1950-luvulle asti oopiumi, heroiini, amfetamiini ja LSD olivat laillisia lääkeaineita. Millainen oli niiden matka lääkkeistä laittomiksi huumeiksi?

# data[].attributes.attachment_link.description
YAD Youth Against Drugs ry - huumeettoman elämän puolesta vuodesta 1988.

# data[].attributes.attachment_link.readable_text
Päihteet ja aivot -animaatio havainnollistaa, kuinka eri päihteet vaikuttavat aivojen välittäjäaineiden kautta käyttäjän tuntemuksiin ja toimintaan. Animaatioissa kuvataan yksityiskohtaisesti alkoholin, nikotiinin, kannabiksen, kokaiinin, heroiinin, ekstaasin ja amfetamiinin vaikutuksia.

Ohjelma selittää, miksi tietyt aineet esimerkiksi piristävät tai rentouttavat, ja miksi monia huumeita pitää käyttää aina vain enemmän toivotun vaikutuksen aikaansaamiseksi. Vastaus saadaan moneen visaiseen kysymykseen. Miksi viina vie muistin? Miksi ekstaasinkäyttäjä masentuu? Mistä vieroitusoireet johtuvat? Miksi adrenaliiniin ei jää koukkuun?

Animaation on toteuttanut hollantilainen Jellinek-instituutti eurooppalaisen ehkäisevää päihdetyötä tekevän Prevnet-verkoston toimintana.
Siirry tästä animaatioon.
Huom. animaatio ei toimi Applen mobiililaitteilla.

# data[].attributes.attachment_link.description
Päihteet ja aivot -animaatio havainnollistaa, kuinka eri päihteet vaikuttavat aivojen välittäjäaineiden kautta käyttäjän tuntemuksiin ja toimintaan. Animaatioissa kuvataan yksityiskohtaisesti alkoholin, nikotiinin, kannabiksen, kokaiinin, heroiinin, ekstaasin ja amfetamiinin vaikutuksia. Ohjelma selittää, miksi tietyt aineet esimerkiksi piristävät tai rentouttavat, ja miksi monia huumeita pitää käyttää aina vain enemmän toivotun vaikutuksen aikaansaamiseksi.

# data[].attributes.attachment_link.readable_text
Asiantuntijoiden mukaan kannabiksen käytön riskit ovat tarpeeksi vakavia, jotta huumesta voidaan antaa kansainvälisesti kansanterveydellisiä varoituksia, kertoo brittilehdi The Guardian.

Tämä yli 90 päivää vanha arkistoartikkeli kuuluu HS Digi-tilaukseen

Saat HS Mini -tilaajana kokeilla HS Digiä maksutta

Haluatko lukea koko artikkelin?

HS Digi -tilauksella pääset lukemaan rajoituksetta tämän ja muita kiinnostavia artikkeleita

# data[].attributes.attachment_link.description
Asiantuntijoiden mukaan kannabiksen käytön riskit ovat tarpeeksi vakavia, jotta huumesta voidaan antaa kansainvälisesti kansanterveydellisiä varoituksia, kertoo brittilehdi The Guardian. Tämä yli 90 päivää vanha arkistoartikkeli kuuluu HS Digi-tilaukseen Saat HS Mini -tilaajana kokeilla HS Digiä maksutta Haluatko lukea koko artikkelin?

# data[].attributes.attachment_link.readable_text
Kannabiksen käyttö on lisääntynyt Suomessa ja muissa Pohjoismaissa viime vuosina. Sen sijaan monissa muissa Euroopan maissa sen käyttö on jopa vähentynyt. Tämä ilmenee tuoreesta huumemarkkinoita koskevasta EU-raportista.

Tämä yli 90 päivää vanha arkistoartikkeli kuuluu HS Digi-tilaukseen

Saat HS Mini -tilaajana kokeilla HS Digiä maksutta

Haluatko lukea koko artikkelin?

HS Digi -tilauksella pääset lukemaan rajoituksetta tämän ja muita kiinnostavia artikkeleita

# data[].attributes.attachment_link.title
Kannabiksen käyttö Suomessa lisääntyy - monissa muissa maissa laskussa

# data[].attributes.attachment_link.description
Kannabiksen käyttö on lisääntynyt Suomessa ja muissa Pohjoismaissa viime vuosina. Sen sijaan monissa muissa Euroopan maissa sen käyttö on jopa vähentynyt. Tämä ilmenee tuoreesta huumemarkkinoita koskevasta EU-raportista. Tämä yli 90 päivää vanha arkistoartikkeli kuuluu HS Digi-tilaukseen Saat HS Mini -tilaajana kokeilla HS Digiä maksutta Haluatko lukea koko artikkelin?

# data[].attributes.attachment_link.title
Teholle itsensä juoneen tytön isälle tulvii yhteydenottoja vanhemmilta - lapset ottaneet alkoholia päivällä

# data[].attributes.attachment_link.description
13-vuotias tyttö joutui alkoholin yliannostuksen vuoksi tehohoitoon sunnuntaina Hyvinkäällä. Nyt tyttö on päässyt jo palaamaan kouluun. Hyvinkääläisnuorten vanhemmat ovat olleet tytön isään yhteydessä ja kertoneet, että heilläkin on tietoa alueen huolestuttavista päihdekokeiluista.

# data[].attributes.attachment_link.description
Hankeen sammumista, vatsahuuhtelua ja uhkarohkeutta. 13-vuotiaan läheltä piti -tilanne alkoholin yliannostuksen kanssa sai monet muistelemaan omia kokemuksiaan.